cyanic-selkie/wikianc huggingface dataset:
Zulkarnay Aldamjar adına Kostanay sosial və texniki universiteti
Beynəlxalq əməkdaşlıq
Adına Qazax Milli Universiteti Əl-Fərabi, Avrasiya Milli Universiteti,L. Qumilyova Adına Qazax Milli Texniki Universiteti K. Satpayev, Adına Qazaxıstan İqtisad Universiteti T. Riskulova, Qazaxıstan Nəqliyyat və Telekommunikasiya Akademiyası, Ural Dövlət Texniki Universiteti - UPI (Yekaterinburg), Ural Dövlət Hüquq Akademiyası (Yekaterinburq), Moskva Dövlət Elektron Texnologiya İnstitutu (Moskva),  Hamburq Universiteti (Almaniya, Hamburq).
Presov Universiteti (Slovakiya) ilə 20.06.2018-ci il tarixli Əməkdaşlıq Sazişinə, habelə 29.11.2018-ci il tarixli akademik mobillik çərçivəsində tələbə mübadiləsinə dair Memoranduma əsasən, dörd KSTU tələbəsi “İdarəetmə” ixtisasları üzrə təhsil alır.
Azərbaycan Premyer Liqasının bombardirlər siyahısı
Bu, hər mövsüm üzrə Azərbaycan Premyer Liqasının bombardirlər siyahısıdır. İlk milli çempionat 1992-ci ildə təşkil edilmişdir və ilk dəfə bu ada "Xəzər Sumqayıt" klubunun oyunçusu Nazim Əliyev layiq görülmüşdür. O, həmçinin bu adı ən çox, (3 dəfə) qazanan yeganə oyunçudur və bu günə qədər bir mövsüm ərzində Azərbaycan çempionatında ən çox qol vurmuş (39 qol) futbolçu sayılır.
Çempionat tarixində yalnız 1 mövsüm 2 futbolçu eyni anda bombardir adını qazanmışdır. Belə ki, 1995/96 mövsümündə "Kəpəz"in iki futbolçusu - Rövşən Əhmədov və Fazil Pərvərov 23 qol vurub, lakin daha az oyun keçirmiş Fazil Pərvərov bu adda birinciliyi əldə etmişdir.
Mövsümlər üzrə bombardirlər
thumb|right|250px|2004/05 mövsümünün bombardiri "[[Xəzər Lənkəran FK|Xəzər Lənkəran"ın oyunçusu Zaur Ramazanov olmuşdur.]]
Mehmed Əmin Əli Paşa
Həyatı
İstanbulun Fateh rayonuna bağlı Mərcan məhəlləsində dünyaya gəlmişdir. Misir bazarı əsnaflarından Əli Rza Əfəndinin oğludur. Əsl adı Mehmed Əmindir. Məhəllə məktəbindəki ilk təhsilinin ardından ərəb dili dərsləri almağa başladı ancaq atasının ölümündən sonra təhsilini yarımçıq qoydu. 1830-cu ildə atasının dostlarından birinin yardımıyla divan-ı hümayun katibliyinə girdi və burada boyunun qısalığı, gözəl əxlaqı və qabiliyyəti səbəbilə "Əli" təxəllüsü aldı. Daha sonra bu təxəllüslə şöhrət qazandı. 1833-cü ildə tərcüməçilər bölümünə daxil oldu. 1835-ci ildə Avstriya imperatoru I Ferdinandın taxta çıxışı münasibətilə göndərilən heyətlə birlikdə ikinci baş katib olaraq Vyanaya yollandı. Burda qaldığı 18 ay müddətində fransız dili öyrəndi və diplomatik münasibətlərini möhkəmləndirdi. 1837-ci ildə Sankt-Peterburqa göndərildi və döndükdən sonra divan-ı hümayun tərcüməçisi təyin edildi. 1838-ci ildə London səfiri olan Rəşid Paşa ilə birlikdə Londona, ardından Parisə yola düşdü. Sultan Mahmudun vəfatı və oğlu Əbdülməcidin taxta çıxmasının ardından Rəşid Paşayla birlikdə İstanbula qayıtdı və yenidən divan-ı hümayun tərcüməçisi təyin edildi.
Rəşid Paşaya olan yaxınlığı və onun himayəsi sayəsində sürətlə yüksəlməyə başladı. Əvvəlcə 1840-cı ildə vəkil olaraq, daha sonra isə tam təyinatla Xariciyyə (Xarici işlər nazirliyi) müşaviri təyin edildi. 1841-ci ildə London səfirliyinə gətirildi və 3 il burada yaşadı. Döndükdən sonra məclis üzvü olan Mehmed Əmin Paşa, Xariciyyə naziri Rəşid Paşanın Paris səfəri əsnasında onun yerinə vəkil olaraq işləri davam etdirmişdir. Ardından yenidən Xariciyyə müşaviri təyin edildi. Rəşid Paşanın 1846-cı ildə sədarətə gətirilməsinin ardından əvvəlcə Xariciyyə naziri, bir müddət sonra isə vəzirlik rütbəsiylə paşa oldu (1848). Ancaq Rəşid Paşanın sədarətdən alınmasının ardından vəzifədən alındı və məclis rəyasət heyətinə daxil edildi. Ancaq Rəşid Paşanın eyni il ərzində ikinci dəfə sədarətə təyin olması nəticəsində, Mehmed Əmin Paşa da ikinci dəfə Xariciyyə nazirliyinə gətirildi. 1852-ci ildə isə hələ 38 yaşında ikən Rəşid Paşanın yerinə sədrəzəm təyin olundu. Öz vəzifəsinə isə yaxın dostu Fuad Əfəndini təyin etdi və onun bu hərəkəti Rəşid Paşadan uzaqlaşdığının ilk göstəricisi oldu. Ancaq sədarətə təyin olunması səbəbilə keçirilən mərasimin ardından Rəşid Paşanın Baltalimanındakı köşkünə gedərək əlini öpməsi ikisi arasındakı münasibətlərin korlanmasının qarşısını aldı.
İstinadlar
<references group="" responsive="1">
Almaçovan (Marağa)
Almaçovan — İranın Şərqi Azərbaycan ostanının Marağa şəhristanı ərazisinə daxil olan kənd.
Əhalisi
2006-cı il məlumatına görə kənddə 1,274 nəfər yaşayır (212 ailə).
Aviasiya sənayesi
Aviasiya sənayesi — aviasiya texnikasının inkişafı, istehsalı, sınaqdan keçirilməsi, təmiri və utilizasiyasının həyata keçirildiyi sənaye sahəsi. XX əsrin əvvəllərində yaranmış, Birinci və İkinci Dünya müharibələri arasındakı illərdə əsas sənaye sahəsinə çevrilmişdir. İstehsalın yüksək səviyyədə kooperasiyası və konsentrasiyası ilə texniki cəhətdən ən qabaqcıl mühəndislik sahələrindən biridir.
Birbaşa göndərmə
Birbaşa göndərmə – satıcının müştərilərin sifarişlərini qəbul etdiyi, lakin məhsulları müştəriyə stokda saxlamadan birbaşa göndərdiyi pərakəndə ticarət növü. Bu ticarətdə heç bir saxlama prosesi yerinə yetirilmir.
Gedişat
Bu iş modeli məhlul mağazası tələb etmir. Tamamilə ləğv edilə bilər və ya göndərilən sifarişin yerinə yetirilməsi iş modeli ilə birləşdirilə bilər. Fiziki pərakəndə satıcı, potensial açılan göndərilən əşyaları sərgidə saxlaya bilər, poçt sifarişi qaydaları haqqında məlumatları kataloqu ilə təmin edə bilər və ya yalnız onlayn mövcud olan məlumatları olan vebsayt saxlaya bilər. Virtual pərakəndə satış şirkətinin yalnız vebsaytı olur.
İnkişaf
2006-cı ildən bəri Çində bir çox birbaşa göndərmə şirkəti meydana çıxdı, bunların çoxu həm şirkətlərə, həm də fərdlərə topdansatış və endirmə xidmətləri təklif edir.
Fırıldaqçılar
Drop Shipping internet əsaslı ev biznesi fırıldaqlarında da nəzərə çarpırdı. Fırıldaqçılar bu işi gəlirli bir "evdən iş imkanı" olaraq təbliğ edəcəklər hansıki bu qurbanlara satışa göndərilən sifarişlərinin verilə biləcəyi müəssisələrin siyahısı satılacaq.
Sen-Klod (rayon)
Sen-Klod  — Fransanın Franş-Konte regionun rayonlarından biri. Departamenti — Yura (departament). Suprefektura — Sen-Klod. Rayon əhalisi 2006-cı ildə 52 315 nəfər təşkil edirdi. Əhalinin sıxlığı — 51 nəf / km². Rayon sahəsi — 1003 km².
İranda tələbələrin etiraz aksiyaları (2018)
İranda tələbələrin etiraz aksiyaları — 2018-ci ilin dekabr ayının əvvəllərində o zamankı İranda müəllim və digər sahələrdə çalışan şəxslərin davam edən tətillərini dəstəkləmək üçün  başladılmış tələbə etiraz aksiyaları.
4 dekabr
2018-ci ilin 4 dekabrında Tehrandakı Əmirkəbir Texnologiya Universitetinin tələbələri toplanaraq tətil edən işçiləri və müəllimləri dəstəklədiklərini bildirdilər. Aksiyanı dağıtmağa çalışanlara qarşı isə bəstə oturdular. Səsləndirdikləri əsas şüarlar isə bunlar idi: "Toplar, tanklar və silahlar artıq təsirsizdir", "İşçilər və tələbələr birləşir", "Həbs edilmiş müəllimlər, işçilər və tələbələr azad edilməlidir", "Yalançı hakimiyyətə ölüm". Eyni vatda Tehranda yerləşən başqa bir universitet olan Əllamə Təbatəbai Universitetinin tələbələri universitet şəhərçiyində İran xüsusi xidmət orqanları işçilərinin olmasına görə etiraz aksiyasına başladılar.
Eyni gündə Babol Nuşirvani Texnologiya Universitetinin tələbələri də etiraz aksiyalarına başladılar. Onların əsas şüarları bunlar idi: "Universitet diridir", "Universitet tələbələrinə qarşı təzyiqlərə son", "Tələbələr öləcək, lakin zülmə boyun əyməyəcək".
Səhənd Texnologiya Universiteti və Kirmanşah Razi Universiteti tələbələri də eyni gündə etiraz aksiyalarına başladılar. Səhənd Texnologiya Universiteti tələbələrinin bir qismi aclıq aksiyası başlatdı. Kirmanşah Razi Universiteti tələbələri isə Xuzistandakı işçilərlə həmrəylik göstərmək üçün əsas şüar olaraq "Çörək, azadlıq, işçi şurası" şüarini seçmişdilər.
29 dekabr
25 dekabrda universitet avtobusunun qəzaya uğramasından sonra 10 tələbə vəfat etmiş, 25-i isə yaralanmışdı. Araşdırmalardan sonra məlum olmuşdu ki, avtobus 6 il idi ki, artıq istifadə üçün yararsız idi. Bu hadisə tələbələr tərəfindən böyuük hiddətlə qarşılanmışdı.
29 dekabrda İslami Azad Universitetinin Tehrandakı Elm və Araşdırma filialının tələbələri 25 dekabrda şəhərcik daxilindəki avtobus qəzasında vəfat etmiş 10 tələbəni yad etmək üçün şəhərcik meydanına toplandı.
30 dekabr
İslami Azad Universitetinin Tehrandakı Elm və Araşdırma filialının tələbələri 30 dekabrda da etiraz aksiyasını davam etdirdilər. Tələbələr "Vilayəti ölümlərə görə məsuliyyət daşıyır " və  "Yarıtmaz məmurlar qovulmalıdır " kimi şüarlar səsləndirirdilər.
31 dekabr
31 dekabr 2018-ci ildə Tehran Universitetinin və İslami Azad Universitetinin Tehrandakı Elm və Araşdırma filialının tələbələri vətəndaşlarla birləşərək etiraz aksiyalarına başladılar. Etirazçılarla polis qüvvələri arasında şidətli toqquşmalar yaşandı. Etirazçılar məsuliyyətsiz və yarıtmaz məmurların istefalarını tələb edirdilər.
NGC 6654A
NGC 6654A, Yeni Baş Kataloqda qeydə alınmış qalaktikadır. Göy üzündə Əjdaha bürcü istiqamətində yerləşir. SBd/P tipli. tərəfindən ildə  ölçülü  vasitəsilə kəşf edilmişdir.
Anar Nurullayev
Anar Siyavuş oğlu Nurullayev — Azərbaycan Silahlı Qüvvələrinin kiçik çavuşu, Vətən müharibəsi şəhidi.
Həyatı
Anar Nurullayev 2001-ci il yanvarın 19-da Sabirabad rayonunun Osmanlı kəndində anadan olub. Subay idi.
Hərbi xidməti
Azərbaycan Ordusunun kiçik çavuşu olan Anar Nurullayev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Suqovuşanın azadlığı uğrunda gedən döyüşlərdə savaşıb. Anar Nurullayev sentyabrın 30-da Talış istiqamətində şəhid olub. Uzun müddət nəşi tapıla bilməyib. 2021-ci il fevralın 17-də Sabirabad rayonunun Osmanlı kəndində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 24.06.2021-ci il tarixli Sərəncamına əsasən Anar Nurullayev ölümündən sonra "Vətən uğrunda" medalı ilə təltif edildi.
Etibar Əhmədov (şəhid)
Həyatı
Etibar Əhəmədov 17 mart 1960-cı ildə Azərbaycan SSR-in Ağdam rayonunun Sarıcalı kəndində anadan olub. 1967-ci ildə ilk orta təhsilini Sarıcalı kənd 8 illik məktəbində (indiki I saylı Sarıcalı kənd tam orta məktəbi ) almağa başlamış, 1975-ci ildə buranı bitimişdir.
1975-ci ildə Respublika Kimya-biologiya təmayüllü 5 nömrəli internat məktəbinə daxil olmuşdur. 1977-ci ildə həmin məktəbi bitirmişdir.
1977-ci ildə 54 nömrəli texniki-peşə məktəbinə daxil olub əl qaynaqçısı peşəsinə yiyələnmişdir. 1978-ci ildən BBTİ-nin 3 nömrəli ETK-nda əmək fəaliyyətinə başlamışdır. 1979–1981-ci illərdə Belarusiyada tikinti batalyonunda hərbi xidmətdə olmuşdur. 1981-ci ilin iyununda yenidən 3 nömrəli ETK-da əmək fəaliyyətinə başlamışdır.
1981-ci ildə Azərbaycan Dövlət Neft və Sənaye Universitetinin, Elektrotexnika fakultəsininin axşam şöbəsinin daxil olmuş, 1987-ci ildə institu bitirərək mühəndis-elektrik diplomu almışdır. 1988-ci ilin avqustundan SEİB-in baş direktorunun əmri ilə 4 nömrəli ETK-da işləməyə başlamışdır.
Döyüş yolu
1993-cü il 16 noyabr tarixində könüllü olaraq Binəqədi batalyonuna qoşularaq cəbhədə döyüşməyə yollanır. 10 dekabr tarixində Beyləqan rayonunun Haramı düzündə baş verən döyüşlərdə şəhid olur.
Yoldaşlarının bildirdiyinə görə qəfil mühasirə zamanı batalyon çıxılmaz bir vəziyyətə düşür, yanında yaralanan bir yoldaşını xilas edir, digər yoldaşına yardım edərkən yanlarında baş verən partlayış zamanı torpaq alta qalırlar, bu ərazidə baş verən döyüş bitdikdən, düşmən geri çəkiləndən düz 10 gün sonra özünün və digər əsgərlərimizin cəsədini torpaq altından çıxara bilmişlər. 1988-ci ildə ailə həyatı quraraq Bakıya köçüb və burada yaşamağa başlamışdır. 3 övladı (1 oğlan, 2 qız) var.
Çopak
Çopak — Macarıstanın Vesprem medyesində Balaton gölünün ətrafında yerləşən kənd. Ənənəvi üsullarla istehsal edilən şərabına görə daha çox tanınır.
Çopakda çimərliyi Macarıstanın ən çox turist qəbul edən məkanlarından biridir. Çimərliyin ətrafı qumla örtülmüşdür. Kənddə avqust ayları ərzində şərab günləri keçirilir. Mərasimlərdə xalq musiqisi ifa olunur və yerli sakinlər tərəfindən Çopak mətbəxinin müxtəlif təamları turistlərə təqdim edilir.
Qospiç
Qоspiç — Xorvatiyada dağlıq və seyrək nüfuzlu bir şəhərdir. Şəhər Liçkо-Sеnskаya vilayətinin inzibati mərkəzidir. Əhalinin 93%-ni xorvatlar təşkil edir. Şəhər alim və ixtiraçı Nikola Teslanın doğulduğu yerdir.
Əhalinin məskunlaşması
Əhalisi 2011-ci il siyahıyaalma məlumatlarına görə 12,745 nəfərdir.
Kontaminasiya
Kontaminasiya ( qarışdırma) — iki ifadənin və ya formanın müəyyən mənada bir-birinə oxşayan elementlərini birləşdirərək yeni ifadə və ya formanın (bəzən xalq etimologiyasının təsiri altında) yaranması.
Bir ədəbi əsərdə təsvir olunan hadisə və süjetlərin başqa əsərə daxil edilməsi; təhkiyə zamanı bir neçə hadisənin bir-birinə qarışdırılması; mövcud olan hər hansı bədii mənbəyə istinadən yazılan yeni əsər. Məsələn, Anarın "Dədə Qorqud" kino-dastanı "Kitabi-Dədə Qorqud" boylarının kontaminasiyası əsasında yazılmışdır. Kontaminasiya – mətn içində mətn deməkdir. Nəqli esselərdə mətnə hekayənin daxil edilməsi də kontaminasiyadır. Kontaminasiya yalnız hekayə içində hekayə, mühakimə içində hekayə deyil, istənilən formada, janrda yazı mətninə başqa bir bitkin mətnin daxil edilməsidir. Kontaminasiya həm müəllifin özünün digər bir mətninin daxil edilməsi, həm də başqasının əsərindən istifadə yolu ilə yaradıla bilər. Bədii ədəbiyyatda, xüsusən xalq yaradıcılığında bir növ, "calaq etmə" mənasında işlənən kontaminasiya termini var. Yəni zaman keçdikcə, əsrlər ötdükcə xalq öz yaratdıqlarına bir də qayıdıb nəzər yetirir, onu köhnəlikdən təmizləyir, dövrə müvafiq əlavələrlə təzələyir.
Mənbə
Mirəhmədov, Ə. Ədəbiyyatşünaslıq terminləri lüğəti / Ə.Mirəhmədov. − Bakı: Maarif nəşriyyatı, − 1978. − 200 s.
Kaniggia Elva
Kaniggia Ginola Elva (14.7.1996 ) — 2. Bundesliqa təmsilçilərindən olan Ştutqart FK klubunda hücumçu kimi çıxış edən peşəkar Sent-Lüsiya — Kanada futbolçusudur.
VfB Ştutqart
2013-cü ilin noyabr ayında Elva Bundesliqa təmsilçilərindən olan Ştutqart FK klubunda yoxlanışdan keçmişdir. Elva 14 iyul 2014-cü ildə 18-ci ad günündə digər klublardan, xüsusilə də Premyer liqa təmsilçilərindən olan Arsenal FK klubundan da gələn təkliflərə baxmayaraq, yoxlanışdan keçdikdən sonra Ştutqart FK klubu ilə 4 illik müqavilə imzaladı. Kanada vətəndaşlığını qəbul etməməyinə baxmayaraq, Elva Ştutqartın ehtiyat komandası ilə 3. Liqada iştirak edə bilmədi. Həmin müddət ərzində o, U-19 Bundesliqasında iştirak edirdi. Bunun nəticəsində Elva istənilən oyun təcrübəsini əldə edə bilmədi. O, klubun əsas komandası üçün hazır vəziyyətdə deyildi. Sonralar o, xaricdə icarə əsasında çıxış etməyə başlamışdır.
Strasburq FK-da icarə
2 fevral 2015-ci ildə Elva Fransanın üçüncü liqa təmsilçilərindən olan Strasburq klubu ilə mövsüm sonuna qədər müqavilə imzalamışdır.
VfB Ştutqart II
Elva 2015-16 mövsümündə Ştutqart II klubu ilə müqavilə imzalamışdır. Elva VfB II komandası ilə debütünü 29 avqust 2015-ci ildə Rot-Veyb Erfurt klubuna qarşı oyunda etmişdir. Elva VfB Ştutqart II ilə ilk qolunu isə 26 fevral 2016-cı ildə Hallesçer klubuna qarşı oyunda vurmuşdur.
Milli karyerası
Elva Sent-Lüsiyada anadan olduğu üçün buranın vətəndaşlığına sahibdir. O, eyni zamanda beynəlxalq səviyyədə Kanada milli komandasını da təmsil etmək hüququna malikdir.
BMT İHAK-ın Sincandakı insan hüquqları ilə bağlı narahatlıqlarını qiymətləndirməsi
Birləşmiş Millətlər Təşkilatının İnsan Hüquqları üzrə Ali Komissarlığının Çin Xalq Respublikasının Sincan-Uyğur Muxtar Rayonunda insan hüquqları ilə bağlı narahatlıqların qiymətləndirməsi — Birləşmiş Millətlər Təşkilatının İnsan Hüquqları üzrə Ali Komissarlığı tərəfindən 31 avqust 2022-ci ildə dərc olunmuş, Çində uyğurlara və digər əsasən müsəlman qruplara qarşı rəftar haqqında hesabat.
Hesabatda belə nəticəyə gəlinmişdir ki, "uyğurların və əsasən müsəlman olan digər qrupların nümayəndələrinin qanun və siyasət əsasında fərdi və kollektiv şəkildə istifadə edilən fundamental hüquqlardan məhdudlaşdırma və daha ümumi şəkildə məhrumetmə kontekstində ixtiyari olaraq və diskriminasiya əsasında həbsinin miqyası beynəlxalq cinayətlər, xüsusən də insanlıq əleyhinə cinayətlər təşkil edə bilər".
Zəmin
2014-cü ildən Çin hökuməti Çin Kommunist Partiyasının baş katibi Si Tsinpinin rəhbərliyi altında Sincan bölgəsində bir milyondan çox türk mənşəli müsəlmanın heç bir hüquqi razılıq olmadan yenidən təhsil düşərgələrində həbs edilməsi ilə nəticələnən siyasət yürüdür. Bu, İkinci Dünya müharibəsindən sonra etnik və dini azlıqlara qarşı aparılan ən böyük həbs kampaniyasıdır. Mütəxəssislərə görə, 2017-ci ildən 2022-ci ilə qədər 16 minə yaxın məscid dağıdımış və ya zədələnmiş, yüz minlərlə uşaq zorla valideynlərindən ayrılaraq internat məktəblərinə göndərilmişdir.
İctimai hesabatlarda bildirilmişdir ki, Çin hökumətinin apardığı siyasətlərə uyğurların dövlət tərəfindən maliyyələşdirilən həbs düşərgələrində özbaşına saxlanılması, məcburi əmək, uyğurların dini ayinlərinin yatırılması, siyasi və ideoloji indoktrinasiya, zorakı rəftar, məcburi sterilizasiya, məcburi kontrasepsiya  və məcburi abort  daxildir. Çin hökuməti tərəfindən yayımlanan rəsmi statistikaya görə, 2015-ci ildən 2018-ci ilə qədər Xotan və Qaşqarın əsasən uyğurların yaşadığı ərazilərdə doğum nisbəti 60%-dən çox azalmışdır. Həmin dövrdə bütövlükdə ölkə üzrə doğum səviyyəsi 9,69% azalmışdır. Çin hakimiyyəti 2018-ci ildə Sincanda doğum nisbətinin təxminən üçdə bir azaldığını etiraf etmiş, lakin məcburi sterilizasiya və soyqırımı ilə bağlı iddiaları təkzib etmişdir. 2019-cu ildə Çində doğum nisbəti 4,2% azalmış olsa da, Sincanda doğum nisbəti 24% azalmışdır.
Dördüncü Zobucuq
Dördüncü Zobucuq — Füzuli rayonunun eyniadlı inzibati ərazi dairəsi tərkibində qəsəbə. Azərbaycan Respublikası Milli Məclisinin 13 iyun 2008-ci il tarixli, 643-IIIQ saylı Qərarı ilə Füzuli rayonunun ərazisində yeni salınmış qəsəbə Dördüncü Zobucuq qəsəbəsi adlandırılmış və Azərbaycan Respublikasının ərazi vahidlərinin Dövlət reyestrinə daxil edilmişdir. Dördüncü Zobucuq qəsəbəsi mərkəz olmaqla Dördüncü Zobucuq qəsəbə inzibati ərazi dairəsi yaradılmışdır.
Əhalisi
Qəsəbədə Qarabağ müharibəsi zamanı evlərini tərk etmiş məcburi köçkünlər məskunlaşdırılıb.
İqtisadiyyatı
Dördüncü Zobucuq qəsəbəsində torpaq islahatı aparılıb, hər bir qəsəbə sakini pay torpağı ilə təmin olunub.
2018–2019-cu təsərrüfat ilində 388 ha taxıl əkilib, 501 kq barama istehsal olunub.
Qəsəbənin işıq, su, qaz, yol ilə bağlı sosial qayğıları həll olunub.
Mədəniyyəti
Qarakollu Poçt Şöbəsi Dördüncü Zobucuq qəsəbəsində yerləşir. Poçt indeksi: AZ1926.
Təhsil
Dördüncü Zobucuq qəsəbəsində 288 şagird yerlik məktəb binası tikilib istifadəyə verilmişdir. Qəsəbədə "34 № li tam orta məktəb" fəaliyyət göstərir.
NGC 5633
NGC 5633, Yeni Baş Kataloqda qeydə alınmış qalaktikadır. Göy üzündə Çoban bürcü istiqamətində yerləşir. Sb tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Qorqud ata adına Qızılorda Dövlət Universiteti
Qorqud ata adına Qızılorda Dövlət Universiteti  — Qazaxıstanın Qızılorda şəhərində yüksək təhsil müəssisəsi.
Tarixi
1937-ci ildə Qızılorda köçürülən Uzaq Şərq Koreya İnstitutunun əsasında bir pedaqoji institut açıldı. 1937-1941-ci illərdə onun nəzdində bir müəllim institutu fəaliyyət göstərir.
1941-1945-ci illərdə evakuasiya olunan Kiyev və Xarkov universitetləri Qırmızı-Qırmızı Pedaqoji İnstitutunun bazasında fəaliyyət göstərirdi. 1952-ci ildə Qızılorda Pedaqoji İnstitutuna N.V.Qoqolun adı verildi.
13 İyul 1976-cı ildə Qızılorda da, Cambul Suvarma və Torpaqların Meliorasiyası və İnşaat İnstitutunun bir filialı açılmış, 1990-cı il noyabrın 15-də Qızılorda Kənd Təsərrüfatı Mühəndisləri İnstitutu, 7 may 1996-cı ildə isə Qızılorda Politexnik İnstitutu sonra İbray Jaxayev adlandırılmışdır.
1992-ci ildə Qızılorda Pedaqoji İnstitutu. N.V. Qogol, adına Qızılorda Pedaqoji İnstitutu adını verdi Korkyt Ata. 1993-cü ildə institutda Qazax-Türk liseyi, 1994-cü ildə "Қабілет" məktəb-gimnaziyası açıldı.
7 may 1996-cı il adına Qızılorda Pedaqoji İnstitutu Qorqud Ata, adına Qızılorda Humanitar Universitetinə çevrildi Qorqud Ata. 24 mart 1998-ci ildə Qazaxıstan Respublikası Hökumətinin 256 nömrəli qərarı ilə Korkyt Ata adına Qızıl Qırmızı Humanitar Universiteti və Qızılorda Politexnik İnstitutu İbrai Zhaxaeva birləşdirilərək Qorqud ata adına Qızılorda Dövlət Universitetinə çevrildi.
Fəaliyyəti
Universitetin 11 fakültəsi, 47 kafedrası, 61 ixtisası var.
Universitetin bazasında "Korkytovedenie və Bölgə Tarixi" Tədqiqat İnstitutu, "Arxeologiya və Etnoqrafiya" Tədqiqat Mərkəzi, "Mustafa Shokayevedenie" Tədqiqat Mərkəzi, "Aqrobioloji və Tətbiqi Tədqiqatlar" Elmi Mərkəzi, ekspozisiya salonu "Arxeologiya və Etnoqrafiya", Etnoqrafiya Muzeyi, "Business Start" yenilikçi layihələrin həyata keçirilməsi mərkəzi. Universitetin mətbuat mərkəzi Bizdin Qürur layihəsini həyata keçirir və Sır Tulegi qəzetini nəşr etdirir.
Universitetin rektoru — B.S.Kərimova
Sen-Kanten (rayon)
Sen-Kanten  — Fransanın O-De-Frans regionun rayonlarından biri. Departamenti — Ena (departament). Suprefektura — Sen-Kanten. Rayon əhalisi 2014-cı ildə 130 918 nəfər təşkil edirdi. Əhalinin sıxlığı — 122 nəf / km². Rayon sahəsi — 1 071 km².
Korab şəlaləsi
Korab şəlaləsi (Proyfel) — Makedoniya Respublikasının qərbində, Albaniya ilə sərhəddə yerləşən şəlalə. Şəlalə Mavrovo Milli Parkı ərazisində yerləşir. Dlaboça çayının yuxarı axarlarındadır. Dlaboça çayı öz növbəsində Radika çayının hövzəsinə daxildir. Şəlalə Korab dağının ətəklərindən aşağı doğru axır. Şəlalə Mal-Korab dağının ətəklərinə yağan qarın əriməsi sayəsində formalaşır. Şəlalənin intensivliyi mövsümdən alılı olaraq dəyişir. Korab şəlaləsi nəyinki Makedoniyanın həm də bütün Balkan yarımadasının ən hündür şəlaləsidir. İnzibati baxımından Makedoniyanın Mavrovo və Rostuşa rayonu ərazisinə daxildir.
Təsviri
Onun ölçüləri ölçmə xüsusiyyətlərindən asılı olaraq dəyişir. Hündürlüyü 100-138 metr arasındadır. Dəqiq hündürlük isə Çayın töküldüyü ən hündür nöqtə ilə ən aşağı nöqtə arasındakı məsafədir. Şəlalənin ən hündür nöqtəsi dəniz səviyyəsindən 2120 metr yuxarıdadır. Ən aşağı nöqtəsi isə 1990 metrdir.
Çayda ən gursulu dövr mayın sonları iyunun əvvəlləri müşahidə edilir. Yay ərzində isə suyun həcmində kifayət qədər azalma baş verir. Əsasən tədriclə azalır. Quraq keçən illəri avqust ayının sonu sentyabrın əvvəllərində şəlalə tamamən quruyur.
Şəlalə və çayın yerləşdiyi vadi son buzlaşma dönəmində formalaşmış buzlağın fəaliyyəti sayəsində əmələ gəlmişdir. Şəlalənin yerləşdiyi ərazidə buzlaq mənşəlli təbiət abidələrini müşahidə etmə olar.
Əlçatarlılıq
Şəlalə kifayət qədər əlçatmaz bir ərazidə yerləşir. Şəlaləyə gedən ən yaxşı yol Dlaboka çayının vadisi ilədir. Bu yolda Nistrovo kəndi yerləşir. Buradan yola davam etdikcə qarşıya tərk edilmiş Jujne kəndi çıxır. Buradan meşə ilə şəlaləyə qısa yol olsa da iki dəfə çayı keçmək zərurəti yaranır. Digər maşrutla isə kilsə yaxınlığında yerləşən körpünü keçmək yazımdır. Bu yol daha qısa, enli və bir azda təhlükəsizdir.
Qanunilik
Qanunilik və ya leqallıq — dövlət orqanlarının, vəzifəli şəxslərin və vətəndaşların hüquq normalarına və ilk növbədə qanunlara ciddi riayət etdikləri dövlətdə siyasi-hüquqi rejim və ya hüququn real fəaliyyət prinsipi.
Qanunilik prinsipləri
Qanunçuluq və mədəniyyət əlaqəsi (qanuniyyətin mənəvi mahiyyətini səciyyələndirir; bütün hüquq subyektləri, bütövlükdə ölkə əhalisi tərəfindən hüquqi mədəniyyətin müəyyən səviyyəsinə çatmadan qanunçuluğun lazımi səviyyədə olmasını təmin etmək mümkün deyil).
Qanuniliyin təminatları
Qanunçuluğun təminatları obyektiv şərtlər, subyektiv amillər, habelə qanunçuluq rejimini təmin edən xüsusi vasitələrdir.
Qanuniliyin ümumi təminatları
Qanunçuluğun ümumi təminatları cəmiyyətin həyatında faktiki olaraq inkişaf edən, bu və ya digər dərəcədə qanuni göstərişlərin həyata keçirilməsini təmin edən imkanlardır. Onların arasında hesab olunur:
Ardis Publishing
"Ardis Publishing" — rus ədəbiyyatının orijinal dildə və ingiliscə tərcüməsinin nəşri üzrə ixtisaslaşmış ABŞ özəl nəşriyyatı. "Posev", "YMCA Press" və "Çexov adına nəşriyyat" nəşriyyatları ilə yanaşı, "Ardis" Soyuq müharibə illərində rus dilində bədii ədəbiyyat nəşr edən ən böyük SSRİ-dən kənar nəşriyyat idi.
Bu dövrdə nəşriyyatın emblemi Puşkinin "Tərcüməçilər maarifçiliyin poçt atlarıdır" ifadəsini əks etdirən Vladimir Favorskinin qravürasından bir at arabası idi.
Cümə məscidi (Qəbələ)
Cümə məscidi — Azərbaycanın Qəbələ rayonunun inzibati mərkəzində yerləşən tarixi-memarlıq abidəsi.
Haqqında
Cümə məscidi 1898-ci ildə yerli əhalinin köməyi və şəkili usta Salamın rəhbərliyi ilə inşa olunan məscidin tikintisində çay daşlarından, dözümlülüyü ilə seçilən meşə materiallarından istifadə edilmişdir. Məscidin daxilindəki ağac materialını və binanın üst örtüyünü məşhur mesenat Hacı Zeynalabdin Tağıyev göndərmişdir. Bişmiş kərpicin, qapıların, pəncərələrin hazırlanması üçün lazım vəsaitin əldə olunmasına Qəbələnin xeyriyyəçi insanlarından olan Hacı Məhəmməd kömək göstərmişdir. Həmçinin Zaqafqaziya Ruhanilər İdarəsinin də məscidin tikintisinə müəyyən köməyi olmuşdur. Məscid 1906-cı ildə əhalinin istifadəsinə verilmişdir.
Sovet hakimiyyəti dövründə Qəbələ şəhər Cümə məscidi yığıncaq və iclas salonuna, məhkəmə iclaslarının keçirildiyi məkana və kluba çevrilmişdir. Məscidin bütün əmlakı müsadirə edilmiş, binada olan dini ədəbiyyat yandırılmışdır. Hətta məsciddə olan ərəb əlifbası ilə yazılmış bütün elmi kitablar və tariximizdən xəbər verən elmi külliyyatlar da kortəbii şəkildə məhv edilmişdir. Sovet hökumətinin süqutundan az əvvəl məscidin binasında Tarix Diyarşünaslıq muzeyi yaradılmışdır. 2004-cü ildə məscidin binası boşaldılmış, həmin il əsaslı təmir edilmiş və 2005-ci ildə məscid uzun illər sonra təkrar ibadət ocağı kimi dindarların istifadəsinə verilmişdir.
Məsciddə dövlət qeydiyyatından keçmiş dini icma fəaliyyət göstərir.
Şamil Paşayev
Şamil Amil oğlu Paşayev — Azərbaycan hüquqşünası və aparıcısı. O, Sumqayıt Apellyasiya Məhkəməsi və Respublika Prokurorluğundan sonra "APA Group MMC" şirkətində hüquqşünas vəzifəsində işləməyə başlamış, daha sonra "Hüquq vaxtı" verilişinin müəllifi və moderatoru, o cümlədən "Hadisədən sonra" verilişinin eksperti olmuşdur. Bir çox məqalənin müəllifidir, bir neçə konfrans və təlimlərdə iştirak etmişdir.
Həyatı
Şamil Amil oğlu Paşayev 1988-ci ildə SSRİ respublikalarından olan Azərbaycan SSR-in Şuşa şəhərində anadan olmuşdur. Birinci Qarabağ müharibəsi zamanı evindən didərgin olan Paşayev ailəsi ilə Bakı şəhərinə köçmüş, 2005-ci ildə 56 saylı tam orta məktəbi fərqlənmə ilə bitirmişdir. O, Bakı Dövlət Universitetinin Hüquq Fakültəsindən hüquqşünaslıq ixtisası üzrə 2009-cu ildə məzun olmuşdur.
Fəaliyyəti
Şamil Paşayev hərbi xidməti başa vurduqdan sonra Sumqayıt Apellyasiya Məhkəməsində Məhkəmə İclas Katibi və Hakim köməkçisi vəzifələrində işləmişdir. O, 2011-ci ildən 2018-ci ilədək Respublika Prokurorluğunun müxtəlif strukturlarında Prokuror və Müstəntiq təsnifatlarında çalışmışdır.
Paşayev 2019-cu ildə "APA Group MMC" şirkətində hüquqşünas vəzifəsində işləməyə başlamışdır. O, "APA TV"-nin "Hüquq vaxtı" verilişinin müəllifi və moderatoru, o cümlədən "Hadisədən sonra" verilişinin eksperti olmuşdur. Burada müəyyən hüquqi məsələlər haqqında maarifləndirici məzmun yaradılmış, qanunvericiliyin və bir sıra hüquqi müddəaların şərh edilməsi və izahatının verilməsi təmin edilmişdir.
Paşayev 2020-ci il fevral ayından etibarən "Norma Hüquq Mərkəzi MMC"-nin direktoru vəzifəsindədir. Şirkət fiziki və hüquqi şəxslərə hüquq, konsaltinq, audit, mühasibatlıq və HR xidmətləri təklif edir və Azərbaycanda ilk dəfə 24 saat onlayn hüquqi dəstək xidməti göstərən şirkətdir.
UEFA Avro 1996 (seçmə mərhələsi, 5-ci qrup)
UEFA Avro 1996-nın seçmə mərhələsinin 5-ci qrupunda Çexiya, Niderland, Norveç, Belarus, Lüksemburq və Malta milli futbol komandaları mübarizə aparmışlar. Turnirin final mərhələsinə vəsiqəni 1-ci yeri tutan Çexiya millisi qazanmışdır. Niderland millisi isə ikinci vəsiqə uğrunda 6-cı qrupda 2-ci yeri tutan İrlandiya millisi ilə Pley-off oyunu oynamışdır.
Sultan Alp Arslan (tarixi roman)
'''Sultan Alp Arslan. Tarixi roman''' — Yunus Oğuz (Yunus İsaxan oğlu Əliyev) tərəfindən tarixi roman janrında yazılmış roman.
Haqqında
Sultan Alp Arslan (tarixi roman) 2015-ci ildə Bakıda azərbaycan dilində "OL" nəşriyyatında çap olunub. Kitabın ön sözünün müəllifi Atatürk Mərkəzinin direktoru, millət vəkili Nizami Cəfərovdur. kitabda Böyük Səlcuq dövlətinin sultanı Alp Arslanın həyat hekayəsindən bəhs olunur. Roman müxtəlif dillərə tərcümə olunub.
Məzmun
Filologiya elmləri doktoru, professor, millət vəkili Nizami Cəfərovun ön söz yazdığı kitabda Böyük Səlcuq dövlətinin sultanı Alp Arslanın həyat hekayəsindən bəhs olunur. Nizami Cəfərov yazır ki, müəllif kitabda hadisələri təsvir edərkən həm elmi-publisistik bir dəqiqliklə onların xronologiyasını verir, həm də həmin hadisələrə mistik müdaxilələrin əhəmiyyətli təsir göstərdiyi qənaətinə gələrək bu təsirlərin metafizik semiotikasını müəyyənləşdirməyə çalışır: “Yunus Oğuz indiyə qədərki tarixi romanlarında olduğu kimi “Sultan Alp Arslan”da da türklərin möhtəşəm tarixlərilə, hər şeydən əvvəl bir övlad duyğusallığı ilə qürur duyur”.
Bekor Aşot
Bekor Aşot — Qarabağ müharibəsində və Şuşanın işğalında iştirak etmiş erməni əsilli terrorçu. Müharibədə çoxlu yaralar aldığı üçün Bekor (Şüşə qırığı) ləqəbi ilə tanınmışdır. Bekor Aşot öz batalyonu ilə birlikdə Şuşanın işğalında yaxından iştirak etmişdir. Azərbaycan ordusu tərəfindən Ağdərə rayonun Ballıqaya kəndində öldürülmüşdür.
Həyatı
Bekor Aşot və ya əsil adı ilə Aşot Qulyan 1959-cu ilin 5 oktyabr tarixində Bakı şəhərində anadan olmuşdur. 1975-ci ildə Qulyanlar ailəsi əvvəlcə Ağdam rayonunun Xındırıstan kəndində, daha sonra isə Xankəndi şəhərinə köçmüşdür. Qarabağda yaşadığı dövrdə sürücü, dərzi və bənna kimi müxtəlif işlərdə çalışan Bekor bu yolla ailəsini dolandırmışdır. Hərbi biliklərinin olmasına görə müharibənin başlamasından az əvvəl kustar üsulla hazırlanmış əl qumbaralarınını düzəldilməsində yaxından iştirak etmişdir.
Qarabağ müharibəsinin başladığı 1991-ci ildən etibarən Bekor Aşot əmək fəaliyyətinə son verərək döyüşlərə qatılmışdır. Xankəndi şəhərinin işğal olunmasından fərqlənmiş və bundan sonra Ermənistan rəhbərliyinin diqqətini çəkərək hərbi döyüşlərdə de-fakto səhra komandiri olaraq xidmət etmişdir. Aşot Qulyan ölümünə qədər apardığı döyüşlərdə bir necə dəfə yüngül və ağır güllə yaraları aldığı üçün döyüşçü yoldaşları tərəfindən Bekor (şüşə qırığı) ləqəbi ilə tanınırdı.
Şuşanın işğalı zamanı şəhərə daxil olan erməni batalyonlarından birinə rəhbərlik edən Bekor Aşot Xocalı faciəsinin törədilməsində də yaxından iştirak etmişdir. O, ümumiyyətlə Qarabağ müharibəsi dövründə öz batalyonu ilə birlikdə Əsgəran, Hadrut, Aşağı Ağcakənd, Daşaltı, Xocavənd və Xocalı məntəqələrinin işğal olunması əməliyyatlarında iştirak etmiş və bəzi döyüşlərə də rəhbərlik etmişdir.
Aşot Qulyanın artan nüfuzuna baxmayaraq, terrorçu 1992-ci ilin 24 avqust tarixində Ağdərə rayonunun Ballıqaya kəndində Azərbaycan ordusunun snayperi tərəfindən açılan atəşlə öldürülmüşdür. Ölümündən sonra Ermənistanın və Qondarma rejimin bir necə medal və ordenlərinə layiq görülmüşdür. Həmin medallardan Hərbi Xaçı qeyd etmək olar.
Kavali FK
Kavali İdman Assosiasiyası (Kavali AS və ya sadəcə Kavali olaraq da tanınır) — Haitinin Leoqane şəhərini təmsil edən peşəkar futbol klubudur. Hal-hazırda Haiti Liqasında mübarizə aparır.
Beşinci Zobucuq
Beşinci Zobucuq — Füzuli rayonunun eyniadlı inzibati ərazi dairəsi tərkibində qəsəbə. Azərbaycan Respublikası Milli Məclisinin 13 iyun 2008-ci il tarixli, 643-IIIQ saylı Qərarı ilə Füzuli rayonunun ərazisində yeni salınmış qəsəbə Beşinci Zobucuq qəsəbəsi adlandırılmış və Azərbaycan Respublikasının ərazi vahidlərinin Dövlət reyestrinə daxil edilmişdir. Beşinci Zobucuq qəsəbəsi mərkəz olmaqla Beşinci Zobucuq qəsəbə inzibati ərazi dairəsi yaradılmışdır.
Əhalisi
Qəsəbədə Birinci Qarabağ müharibəsi zamanı evlərini tərk etmiş məcburi köçkünlər məskunlaşdırılıb.
İqtisadiyyatı
Beşinci Zobucuq qəsəbəsində torpaq islahatı aparılıb, hər bir qəsəbə sakini pay torpağı ilə təmin olunub.
Edessalı Aviv
Edessalı Aviv — xristian diakon. O, Roma imperatoru Lisinin hakimiyyəti dövründə Edessada əzabkeş olmuşdur.
Beşinci Zobucuq
İqtisadiyyatı
2018–2019-cu təsərrüfat ilində 388 ha taxıl əkilib, 501 kq barama istehsal olunub.
Edessalı Aviv
Həyatı
Aviv təqribən b.e. 307-ci ildə Romanın Osroena vilayətində yerləşən Edessada (indiki Şanlıurfa, Türkiyə) anadan olmuşdur. O, diakon təyin edilmiş və imperator xristianlığı canfəşanlıqla yaydığına görə Avivin həbs edilməsini əmr etmişdir. Aviv axtarış zamanı heç bir xristianın əziyyət çəkməsini istəməyərək cəlladlarının qarşısına çıxmışdır.
Beşinci Zobucuq
Mədəniyyəti
Yuxarı Yağlıvənd Poçt Şöbəsi Beşinci Zobucuq qəsəbəsində yerləşir. Poçt indeksi: AZ1926.
Təhsil
Beşinci Zobucuq qəsəbəsində 288 şagird yerlik məktəb binası tikilib istifadəyə verilmişdir. Qəsəbədə "39 № li tam orta məktəb" fəaliyyət göstərir.
Adışirin Ələkbərov
Ələkbərov Adışirin Balaşirin oğlu (25.11.1955 Bakı — 02.05.2016 Bakı) — geoloq, Geologiya-mineralogiya elmləri doktoru (2004), Əməkdar Mühəndis (2014)
Həyatı
Ələkbərov Adışirin Balaşirin oğlu 1955-ci ildə Bakı şəhərində anadan olmuşdur. 1976-cı ildə Azərbaycan Neft və Kimya İnstitutunun (hazırda Azərbaycan Dövlət Neft və Sənaye Universiteti) geoloji kəşfiyyat fakultəsini dağ-mədən mühəndis-hidrogeoloq ixtisası üzrə bitirmişdir.
Peşə fəaliyyəti
1976—2001-ci illərdə Dövlət Geologiya Idarəsində (1991-ci ildən Azərbaycan Dövlət Geologiya və Mineral Ehtiyatlar Komitəsi) Hidrogeologiya Ekspedisiyasında çalışmışdır, geoloq vəzifəsindən ekspedisiyanın rəisi vəzifəsinə qədər yüksəlmişdir. A.B.Ələkbərov 2001—2005-ci illərdə Ekologiya və Təbii Sərvətlər Nazirliyində Hidrogeoloji və Mühəndis Geologiyası İdarəsinin rəisi işləmişdir. 2006-ci ildən “Azərsu” ASC-də şöbə rəisi və “Sukanal” Elmi Tədqiqat və Layihə İnstitutunun elmi işlər üzrə direktor müavini vəzifəsində çalışmışdır.
A.Ələkbərov 1983-cü ildən Bakı şəhəri və Abşeron yarımadasının hidrogeoloji və geoekoloji şəraitinin intensivləşən gərginləşməsi ilə əlaqədar aramsız meydana çıxan müxtəlif problemlərin ardıcıl həlli ilə məşğul olmuşdur. Bilavasitə iştirakı və rəhbərliyi ilə Bakı – Abşeron aqlomerasiyası ərazisində müxtəlif istiqamətli və fərqli miqyaslı hidrogeoloji, mühəndisi-geoloji, geoekoloji tədqiqatlar aparılmış, yeraltı suların ehtiyatları qiymətləndirilmiş, Xəzər dənizi sahillərində kurort zonası yaradılması ilə əlaqədar yeraltı mineral sular tədqiq edilmiş, çoxsaylı geoloji layihə və hesabatlar, silsilə xəritələr, tövsiyələr hazırlanmışdır. Müxtəlif illərdə təzahür edən ekzogen geoloji proseslərin–Bakı şəhərinin müxtəlif sahələrini, Sumqayıt, Buzovna, Zabrat, Maştağa, Binə və digər sahələri su basması, metronun Əzizbəyov və Neftçilər stansiyalarına neft sızması, neftlə çirklənmə, Sumqayıt ərazisində yeraltı sularda və süxurlarda civə metalının toplanması, palçıq vulkanlarının təzahürləri, yer səthinin çökməsi, Bayıl, Əhmədli, Zığ, Xırdalan və digər sahələrdə təhlükəli sürüşmə proseslərinin öyrənilməsi və onlara qarşı müdafiə tədbirlərinin hazırlanması və s. tədqiqatlarının əsas istiqamətlərindən olmuşdur. 2000-ci ilin 6—7 mart tarixində Bayıl sahəsində baş vermiş sürüşmə, bir neçə gün öncə proqnozlaşdırılmış, 8 saat öncə isə prosesin qaçılmaz olması haqqında hökumət və şəhər rəhbərliyinə məlumat verilmiş, sürüşməyə qədər gecə ikən əhali məlumatlandırılmış, köçürülmüş, nəticədə dünya praktikasında şəhər ərazilərində analoqu olmayan bir sürüşmə heç bir insan tələfatı olmadan ötüşmüşdür.
Elmi fəaliyyəti
A.B.Ələkbərov 1986-cı ildə “Gəncə-Qazax dağətəyi düzənliyi kontinental çöküntülərinin yeraltı su ehtiyatlarının təsərrüfat fəaliyyəti şəraitində yaranması qanunauyğunluqları” mövzüsunda namizədlik, 2004-cü ildə isə “Təbii texnogen sistemlərdə hidrogeoloji proseslərin qanunauyğunluqları, onların proqnozlaşdırılması və idarə edilməsində süni intellekt üsulunun tətbiqi” mövzusunda doktorluq dissertasiyası müdafiə etmişdir.
A.Ələkbərov Bakı şəhəri ərazisinin gərgin geoekoloji vəziyyəti, şəhərsalmanın mövcud hidrogeoloji və geoekoloji problemləri, şəhər ərazisində tikilən binaların ərazinin mühəndisi-geoloji imkanlarına uyğunluğu, təhlükəli sahələrdə inşaat işlərinin törədə biləcəyi fəsadlarla əlaqədar beynəlxalq konqres və simpoziumlarda, ölkədaxili elmi müşavirələrdə, dövlət və müstəqil televiziyalarda, qəzetlərdə çoxsaylı çıxışlar etmiş, elmi və publisistik məqalələr yazmışdır.
2000-ci ildə Bakı – Abşeron aqlomerasiyasınin hidrogeoloji, mühəndisi-geoloji, geoekoloji şəraitini, mövcud problemləri, onların yaranma səbəblərini və həlli yollarını dolğun əks etdirən “Апшерон: проблемы гидрогеологии и геоэкологии” кitabını nəşr etdirmişdir. Adı çəkilən problemlərin araşdırılması ilə maraqlanan mütəxəssislərin yekdil rəyinə görə bu monoqrafiya fundamental və nadir tədqiqat əsəridir.
2014-cü il 12—15 noyabr tarixində Buxarest şəhərində 12-ci beynəlxalq “EUROPE-INBO 2014” Su Çərçivə Direktivinin tətbiq edilməsinə dair konfransda “Kür-Araz çayı hövzəsində Su Resurslarının İnteqrasiyalı İdarə Olunmasının transsərhəd problemləri” mövzusunda çıxış etmişdir.
“Azərbaycanda su ehtiyatları problemləri: inteqrasiyalı idarəedilmənin elmi-metodik əsasları” mövzusunda apardığı araşdırmaları barədə 2015-ci ildə AMEA Rəyasət Heyətinin iclasında elmi məruzə ilə çıxış etmiş və ölkənin su ehtiyatlarının yaranma qanunauyğunluqlarının müəyyən edilməsi, ehtiyatların qiymətləndirilməsi və dayanıqlı idarə edilməsi, eyni zamanda su təhlükəsizliyinin təmin edilməsi ilə əlaqədar son illərdə görülən işlərdən danışmışdır.
O, “Azərbaycan Respublikasının Su Məcəlləsi” layihəsinin əsas tərtibçilərindən idi, su ehtiyatlarından istifadə, ekzogen geoloji proseslərə məruz qalmış ərazilərdən istifadə və digər müvafiq qaydaların tərtibində yaxından iştirak etmişdir.
BMT-nin İnkişaf Proqramı tərəfindən aparılan Kür-Araz hövzəsinin su ehtiyatları layihəsinin Azərbaycanın yeraltı suları və Cənubi Qafqaz regionunun yeraltı suları hesabatlarının müəllifi və eksperti olmuşdur.
Bölgədə ən böyük su təchizatı sistemlərindən biri — Oğuz-Bakı su kəməri mənbəyində yeraltı suların ehtiyatlarının qiymətləndirilməsi, sugötürücünün layihələndirilməsi, tikintisi və istismarının təmin edilməsinin əsas icraçılarındandır.
2004-cü ildə Abşeron aqlomerasiyasının timsalında təbii-texnogen sistemlərdə hidrogeoloji proseslərin qanunauyğunluqları və hidrogeoloji proseslərin proqnozlaşdırılması və idarə olunmasında ilk dəfə olaraq süni intellekt metodunun tətbiqi üzrə geologiya-mineralogiya elmləri doktoru dissertasiyasını müdafiə etmişdir.
Azərbaycan, ABŞ, Rusiya, Türkiyə, Fransa, Polşa, Niderland, Qazaxstan, Ukrayna, Estoniya, Özbəkistan, Gürcüstan, Mərakeş və digər ölkələrdə dərc edilmiş 90-a yaxın elmi məqalənin, 3 monoqrafiyanın, atlasların müəllifidir. Azərbaycanın geoekoloji xəritəsini tərtib etmişdir. “Yeraltı suların kəşfiyyatı və istismar ehtiyatlarının qiymətləndirilməsi”, və “Апшерон: проблемы гидрогеологии и геоэкологии” kimi fundamental kitabların müəllifidir.
UNDP, UNESCO, UNECE və digər beynəlxalq qurumların transsərhəd su obyektlərinin və yeraltı suların idarə olunması ilə əlaqədar bir sıra layihələrinin Cənubi Qafqaz və Azərbaycan üzrə icraçısı və eksperti kimi fəaliyyət göstərmişdir. Hidrogeoloqların Beynəlxalq Assosiasiyasının, Beynəlxalq Mineral Ehtiyatlar Akademiyasının, Dünya Su Şurası kimi nüfuzlu təşkilatların, Yer elmləri üzrə ekspert və dissertasiya şuralarının üzvü olmuş, ölkəmizi bu qurumlarda layiqincə təmsil etmişdir.
Dünya Su Forumlarının, Beynəlxalq su sammitlərinin, konqreslərin, konfrans və seminarların aktiv iştirakçısı olmuşdur.
“Azərsu” Açıq Səhmdar Cəmiyyəti tərəfindən həyata keçirilən CATEF 2013 və CATEC 2014 Xəzər Beynəlxalq Su Texnologiyaları sərgi və konfransının təşkilində və aparılmasında böyük rolu olmuşdur.
Dünya Su Şurası tərəfindən təşkil olunan beynəlxalq su forumlarında, su forumlarına hazırlıq iclaslarında fəal iştirak etmiş, su sektoru ilə əlaqədar çoxşaxəli problemlərin tənzimlənməsi və həll edilməsi istiqamətində olan müzakirələrə qoşulmuşdur.
Görkəmli alim dünyanın Böyük Britaniya, Fransa, Almaniya, Çin, Niderland, Koreya, Hindistan, Türkiyə, Ukrayna, Rusiya, İran, Ruminiya, Macarıstan, İsveçrə, Latviya, Litviya, Estoniya, Belarusiya, Polşa, Türkmənistan, Qazaxıstan, Özbəkistan, Birləşmiş Ərəb Əmirlikləri, Gürcüstan və s. ölkələrində xidməti ezamiyyətlərdə olmuş, əldə etdiyi elmi nailiyyətlərə görə beynəlxalq mükafatlara layiq görülmüşdür
Pedaqoji fəaliyyəti
Azərbaycan Milli Elmlər Akademiyasının Geologiya və Geofizika İnstitutunda elmi, Bakı Dövlət Universitetində pedaqoji fəaliyyətlə məşgul olmuşdur.
İran Hava Hücumundan Müdafiə Qüvvələri
İran Hava Hücumundan Müdafiə Qüvvələri (Farsca: نیروی پدافند هوایی ارتش جمهوری اسلامی ایران) İranın 2008-ci ildə yaradılmış quru mərkəzli hava hücumlarından müdafiəsinə nəzarət edən IRIAF-dan ayrılmış bir bölməsidir.
Təbriz Meydanı
thumb|Təbriz mehmanxanasından görünüş Təbriz Meydanı — Naxçıvan şəhərində meydan.
Haqqında
XX əsrin əvvəllərində Gömrükxana adı ilə tanınmış,sonralar adı dəyişdirilərək "Sovnarkom meydanı" adlandırılmışdır. 1930-cü ildən "17-lər meydanı",daha sonra "Xırda bağ" kimi tanınmışdır. Şəhərsalma ilə əlaqədar aparılan yenidənqurma və abadlıq işləri,xüsusilə çoxmərtəbəli Təbriz mehmanxanasının tikilməsi ilə bağlı ətraf ərazi 1989-cu ildən "Təbriz" mehmanxanası adlanır.
San Andres və Providensiya
San Andres və Providensiya — Kolumbiyanın departamentlərindən biri, Bu ərazi San Andres, Providensiya adaları, Nikaraqua sahillərinin əksər hissəsi və Karib dənizi sahilləri az bir hissəsini əhatə edir. Departament Kolumbiyanın Karib dənizinin 750 kilometr şimal-qərbində yerləşir. İnzibati mərkəzi San Andres şəhəridir.
Əhalisi
1631-ci ildə adalarda yerləşən raysalçılar, ingilis qulları İngilis Puritansların nəslindəndir. Onların danışma dili Raysal Kreole, ingilislər və ispanlar tərəfindən mükkəmməl danışılır. Hazırda 90 min əhalidən təxminən 30%-ni raysalçılar təşkil edir. 2015-ci ilin siyahıya alınmasına görə əhalinin sayı 76 442 çatmışdır.
Ümum-Rusiya Elmi-Tədqiqat Aviasiya Materialları İnstitutu
"Kurçatov İnstitutu" Milli Tədqiqat Mərkəzinin Ümumrusiya Elmi-Tədqiqat Aviasiya Materialları İnstitutu (ÜAMİ; ; ВИАМ) — materialşünaslıq sahəsində Rusiya Federasiyasının dövlət elmi mərkəzi. İnstitut tam innovasiya dövrü həyata keçirmiş, burada fundamental və tətbiqi tədqiqatlar aparılmış, yeni nəsil materiallar, yarımfabrikatlar və unikal texnoloji avadanlıqların istehsalı üçün yüksək texnologiyalı elmtutumlu sənaye sahələri yaradılmışdır. ÜAMİ mütəxəssisləri aviasiya və digər maşınqayırma, energetika, tikinti, tibb və s. üçün metal və qeyri-metal materialların, örtüklərin, texnoloji proseslərin və avadanlıqların, korroziya zədələnməsindən və bioloji zədələnmədən qorunma üsul və vasitələrinin geniş çeşidini hazırlayır və təchiz edir.
Tarixi
28 iyun 1932-ci ildə Ümumittifaq Aviasiya Materialları Elmi-Tədqiqat İnstitutunun (ÜAMİ) yaradılması haqqında SSRİ Ağır Sənaye Xalq Komissarlığının 435 nömrəli sərəncamı verilmişdir. 1932-ci ildə ixrac tədarükündən qurtulmaq məqsədilə gücü 1600–1700 MPa olan xromansil 30XQSA polad hazırlanmış və sənayeyə təqdim edilmişdir. Alüminium ərintilərinin yenidən kristallaşması nəzəriyyəsi işlənib hazırlanmışdır.
1932–1950-ci illərdə metalların çoxelektrodlu struktur korroziyası nəzəriyyəsinin əsasları yaradılmışdır. 1933–1950-ci illərdə metal ərintilərinin möhkəmlik və etibarlılıq nəzəriyyəsinin əsasları hazırlanmışdır. 1937-ci ildə aviasiya zirehləri yaradılmışdır. Aviasiya zireh laboratoriyası təşkil edilmişdir.
1940-cı ildə delta-ağac kompoziti yaradılmışdır. 1942–1943-cü illərdə sağ qalma qabiliyyətini artıran yumşaq lifli çənlər yaradılmışdır. Döyüş təyyarələrinin konstruksiyalarına aydın olmayan kamuflyaj boya örtükləri daxil edilmişdir. 1942–1944-cü illərdə təyyarə mühərriklərinin klapanları üçün üzlük ərintiləri yaradılmışdır. 1945-ci ildə institut Böyük Vətən müharibəsində qələbədə xidmətlərinə görə "Lenin" ordeni ilə təltif edilmişdir.
1944–1949-cu illərdə nüvə enerjisi üçün materiallar, texnologiyalar və idarəetmə üsulları toplusu yaradılmışdır. 1947-ci ildə qeyri-metal materialların laboratoriyaları və qeyri-metalların eksperimental texnoloji bazası (ETB) təşkil edilmişdir. Sənaye standartlaşdırma laboratoriyası yaradılmışdır.
Seysmik təhlükə
350px|thumb|right Seysmik təhlükə — zəlzələ nəticəsində qruntun titrəyişləri və bu titrəyişlərin təsiri ilə əmələ gələn sürüşmə yanğın və s. dolayı hadisələri özündə birləşdirir.
Seysmiklik
Zəlzələ zamanı fiziki obyektlərin dağılması və zədələnmələri, əsasən qrunt titrəyişləri ilə əlaqədardır. Qrunt titrəyişləri isə amplitut-tezlik tərkibləri və davamiyyəti ilə səciyyələnir. Seysmik təhlükənin müəyyən edilməsi üçün hesablamalar ilk dəfə 1968-ci ildə C. Allin Cornell tərəfindən tərtib edilmişdir onların əhəmiyyətindən və istifadə səviyyəsindən asılı olaraq olduqca mürəkkəb ola bilər. Regional geologiya və seysmologiya mühiti əvvəlcə seysmometr qeydlərindən həm dərinlikdə, həm də səthdə zəlzələnin baş vermə mənbələri və nümunələri üçün araşdırılır; ikincisi, bu mənbələrdən təsirlər yerli geoloji süxur və torpaq növlərinə, yamac bucağı və qrunt sularının şəraitinə nisbətən qiymətləndirilir. Beləliklə, oxşar potensial zəlzələ zonaları müəyyən edilir və xəritələrdə çəkilir. Tanınmış San Andreas qırığı, Sakit okean atəş halqası ilə əlaqəli kontinental kənarlar boyunca bir çox sahələr kimi, daha böyük potensial hərəkətə malik uzun dar elliptik zona kimi təsvir edilmişdir.